SOLAR11
భారీగా తగ్గిన సౌరవిద్యుత్‌ ధరలు
న్యూఢిల్లీ, మే 11: సౌరవిద్యుత్‌ ట్యారిఫ్‌లు రికార్డు స్థాయికి తగ్గాయి. యూనిట్‌కు 2.62 రూపాయ లుగా ఉన్నట్లు స్పష్టం అవుతోంది. ఇటీవల వేలం నిర్వహించిన భాద్లా సోలార్‌ పార్క్‌ వేలంలోనే ఈ ధరలు బైటపడ్డాయి. ఎన్‌టిపిసి సగటుబొగ్గు ఆధా రిత విద్యుత్‌ టారిఫ్‌ 3.20 రూపాయలకంటే కూడ ఆసౌరవిద్యుత్‌ ధరలు తక్కువగా ఉన్నాయి. భాద్లా పిహెచ్‌-4 సోలార్‌ పార్క్‌ ఫలితాలు ఈ ట్యారిఫ్‌ ధరలు మరింతగా తగ్గించాయి. ఫెలాన్‌ ఎనర్జీ 50 మెగావాట్లు, ఆవాడా పవర్‌ 100 మెగావాట్లుతో రెండు ప్రాజెక్టులు చేపట్టాయి. వీటిధరలు 2.62 యూనిట్‌ ధరలుగా నిర్ణయించింది. సాఫ్ట్‌బ్యాంక్‌ క్లీన్‌టెక్‌ 100 మెగావాట్ల ఉత్పత్తి సామర్ధ్యంతో యూనిట్‌ధర 2.63ల చొప్పున చేపట్టింది. ఆంధ్ర ప్రదేశ్‌లోని కడప జిల్లాలో చేపట్టిన 250 మెగావాట్ల ప్రాజెక్టులో ధరలు ఆల్‌టైమ్‌ తక్కువస్థాయి అంటే 3.15 రూపాయలకు పడిపోయాయి.
మూలధన వ్యయం తక్కువగా ఉండటం, తక్కువ వడ్డీరేట్లకే రుణాలు వంటివి సౌరవిద్యుత్‌ ట్యారిఫ్‌ను తగ్గించి నట్లు తెలుస్తోంది. 2.97రూపాయలకు తగ్గింది. మధ్యప్రదేశ్‌లోని రేవా సోలార్‌పార్క్‌ 750 మెగా వాట్ల ప్రాజెక్టులో ఈయూనిట్‌ధరలు ప్రకటించారు. అయితే స్థిరీకరించిన టారిఫ్‌గా చివరకు రేవా ధరలు యూనిట్‌కు 3.30గా నిర్ణయించినట్లు సమాచారం. గత ఏడాది జనవరిలో సోలార్‌ విద్యుత్‌ టారిఫ్‌లు కొత్త కనిష్టస్థాయికి చేరాయి. ఫిన్నిష్‌ విద్యుత్‌ సంస్థ ఫోర్టమ్‌ ఫిన్‌సూర్య ఎనర్జీ వంటివి 4.34 యూనిట్‌ చొప్పున ప్రాజెక్టును సాధించింది. ఎన్‌టిపిసి బాద్లా సోలార్‌ పార్క్‌ టెండరులోనే 70 మెగావాట్ల సౌర విద్యుత్‌ ప్లాంట్‌ను చేపడుతున్నది. 2015 నవంబరులో సౌరవిద్యుత్‌ టారిఫ్‌లు యూనిట్‌ కు 4.63లుగా నిర్ణయించారు. అమెరికా కేం ద్రంగా ఉన్న సన్‌ ఎడిషన్‌సంస్థ పునరుద్పత్తి విద్యుత్‌లో ఎక్కువ బిడ్లు దాఖలుచేయడంతో ధరలు ఒక్కసారిగా పెరిగాయి. అప్పటి నుంచి క్రమేపీ తగ్గుముఖం పట్టాయి. ప్రభుత్వం స్వఛ్ఛ విద్యుత్‌ పేరిట కాలుష్యరహిత కారకమైన సౌర, పవన విద్యుత్‌కు ప్రత్యేక ప్రోత్సాహకాలిస్తూ ఉత్పత్తిని ప్రోత్సహిస్తున్న సంగతి తెలిసిందే. సోలార్‌మిషన్‌ద్వారా 2022 నాటికి లక్ష మెగావాట్ల విద్యుత్‌ను ఉత్పత్తిచేసే లక్ష్యంతో భారత్‌విదేశీ సంస్థ ల పెట్టుబడులకు సైతం ద్వారాలు తెరిచింది. అందువల్లనే దేశీయసంస్థల్లో విదేశీ సంస్థల పెట్టుబ డులు సైతం గణనీయంగా పెరిగాయని చెప్పాలి.